Tundmatud isikud ärandasid eile Moskvast kolm Infiniti FX35 maasturit, lülitades enne välja satelliidi kaudu töötava ärandamisvastase seadme.
Korrakaitsejõudude allikas rääkis täna uudisteagentuurile
, et vargad tegutsesid nii pealinna põhja- kui lõunaosas.
«Operatiivtöötajate arvamuse järgi täideti mingit tellimust. Reeglina varastavad kallihinnalisi autosid organiseeritud kuritegevusega seotud jõugud, keda ei peata ka kõige moodsamad ärandamisvastased seadmed,» rääkis allikas.
Prokuratuur algatas kriminaalasja ja seda vastavalt seadustiku paragrahvi 158 punkt 2-le, mis puudutab vargust suurtes kogustes. Süüdimõistmisel on maksimaalne karistus 5-aastane vangistus.